**әл-Фараби атындағы Қазақ ұлттық университеті**

Философия және саясаттану факультеті

Педагогика және білім беру менеджменті кафедрасы

|  |  |  |
| --- | --- | --- |
|  | |  | | --- | | **БЕКІТІЛДІ:**  Факультеттің Ғылыми кеңес мәжілісінде  Философия және саясаттану факультеті  деканы Б.Б. Мейірбаев  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  №\_\_хаттама "\_\_\_\_" \_\_\_\_\_\_\_\_\_\_\_\_\_\_ 2022ж. | |

|  |  |
| --- | --- |
|  |  |

«6В01101-Педагогика және психология» мамандығын даярлау бағыты бойынша педагогикалық практика

БАҒДАРЛАМАСЫ

Курс - 4

Өту мерзімі - 8 апта: 23.01-06.05.2023 жж.

**Алматы, 2022**

Бағдарлама **«6В01101-Педагогика және психология»** білім беру бағдарламалары негізінде дайындалды.

Бағдарламаны дайындағандар педагогика және білім беру менеджменті кафедрасының оқытушылары Молдасан Қ.Ш., Айтбекова Ж.М.әзірледі.

Педагогика және білім беру менеджменті кафедрасының мәжілісінде қарастырылған және ұсынылған

|  |  |
| --- | --- |
|  |  |
|  |  |
| Кафедра меңгерушісі | \_\_\_\_\_\_\_\_\_\_\_\_ Н.С. Әлқожаева |
| «\_\_\_\_\_»\_\_\_\_\_\_\_\_2022 ж., хаттама № \_\_\_\_ |  |

**Жалпы ережелер**

**«6В01101-Педагогика және психология» білім беру бағдарламасы**бойынша даярлау бағыты 4 курс бакалавр студенттерінің өндірістік (педагогикалық) тәжірибесі оқу жұмыс жоспарына сәйкес жүргізіледі. Тәжірибе уақыты оқу үрдісінің кестесімен бакалаврда 23.01-06.05.2023 жж. аралығында 15 аптаға құрылады.

**4 курс студенттерінің педагогикалық колледж, бейіндік мектеп, мектеп-лицей, жалпы білім беретін мектеп және мектеп-гимназиясында ұйымдастырылған өндірістік (педагогикалық) тәжірибе мақсаты:** студенттерді мекемелердің педагогикалық-психологиялық іс-әрекетін ұйымдастыруға, тұтас педагогикалық басқаруда білім, білік, дағдыны меңгеруге дайындау, педагог-психолог маманының кәсіби құзіреттілігін қалыптастыру.

**Педагогикалық колледж, бейіндік мектеп, мектеп-лицей, жалпы білім беретін мектеп және және мектеп-гимназиясында өндірістік (педагогикалық) тәжірибе міндеттері:**

* педагогикалық іс-әрекетке және білім беру үрдісін басқаруға қажетті дайындығын қалыптастыру;
* оқытушылармен, пән мұғалімдерімен, оқушылармен, ата-аналармен психологиялық қызмет бөлімінің қызметкерлерімен әріптестік қатынас орнату;
* кәсіби педагогикалық және кәсіби тұлғалық біліктіліктерді (сабақтың танымдық, дамытушылық, тәрбиелік мәселелерді анықтау және шешу біліктілігі) қалыптастыру;
* педагогикалық-психологиялық құжаттарын (педагог-психологтың, әлеуметтік педагогтың жылдық жұмыс жоспары және жылдық жұмысының есебі және т.б.) зерттеу;
* практикант студенттерде білім беру үрдісінде, білім беру субектілерімен кеңес беру іс-әрекетін, әлеуметтік психологиялық тренингтерді ұйымдастыруға қажетті біліктіліктерді қалыптастыру;
* «Педагогика», «Психология» және «Өзін-өзі тану» сабақтарын ұйымдастыруға қажетті білім, біліктілікті қалыптастыру;
* болашақ педагог-психологтардың педагогикалық іс-әрекетке иновациялық амал тұрғысынан (білім алушылардың оқуға танымдық мотивацияларын арттаруға бағытталған жаңа оқу әдістерін қолдану) келуін дамыту;
* болашақ оқытушының маңызды кәсіби тұлғалық қасиеттерін (педагогикалық шығармашылық ойлау, мәдени қарым-қатынас, педагогикалық такт және т.б.). қалыптастыру;
* тұлғаға бағытталған білім беру жағдайына байланысты жаңаша білім беру, тәрбиелеу технологияларын меңгеру.

**Құзыреттіліктер:**

- «Педагогика», «Психология», «Өзін-өзі тану» пәндері бойынша сабақ жүргізу біліктері мен дағдыларын қалыптастыру;

- өмірлік іс-әрекеттің түрлі салаларындағы педагогикалық білімдерді насихаттау мақсатында көпшілік алдында сөйлеу, сонымен қатар жүргізілген жұмыстың нәтижелері бойынша сөйлеу дағдыларын қалыптастыру.

1. **Педагогикалық колледж, бейіндік мектеп, мектеп-лицей, жалпы білім беретін мектеп және мектеп-гимназиясында ұйымдастырылған өндірістік (педагогикалық) тәжірибе мазмұны:**

Педагогикалық колледжде,бейіндік мектеп, мектеп-лицей, жалпы білім беретін мектеп және мектеп-гимназиясында ұйымдастырылған өндірістік (педагогикалық)тәжірибе мазмұнына келесілер кіреді:

*1.Зерттеу:*

* Мекеме құжаттарын (оқу тықырыптық, мемлекеттік стандарт, сабақ жоспары, пән бойынша сыныптан тыс жұмыс жоспары, тәрбие жұмыс жоспары және т.б.);
* тобындағы студенттердің, оқушылардың рухани тәрбиелік деңгейін;
* білім алушылардың психологиялық ерекшеліктерін;
* оқу-тәрбиелік іс-әрекеттің (сабақтық психологиялық құрылымы, білім алушылар мотивациясы, педагогикалық этика, танымдық іс-әрекеттер ерекшелігі және т.б.) психологиялық аспектілері;
* пән бойынша білім алушылардың білім, білік деңгейін;
* мекеменің тәрбиелеу үрдісін;
* оқытушылардың ғылыми-зерттеу жұмысын.

1. *Жүзеге асыру:*

* оқытушылық және кураторлық іс-әрекет;
* сабаққа инновациалық технологияларды қолдану негізінде психологиялық-педагогикалық талдау жасау;
* жаңаша педагогикалық технологиялар мен оқытудың интерактивті әдістерін қолданумен оқу іс-әрекетін жүзеге асыру;
* ата-аналармен жұмыс жасау әдістері мен формаларына сәйкес оқу тәрбиелік үрдісті ұйымдастыру (ата – аналар жиналысын ұйымдастыру, интервью, тест сауалнамаларын өткізу);
* мекеме оқушыларына профориентациалық жұмыс ұйымдастыру;
* тәрбиелік-мерекелік іс-шараны психологиялық-педагогикалық тұрғыда талдау;
* пән бойынша сыныптан тыс жұмыстарды (конференция, іскерлік ойын, КВН, брифингтер, дөңгелек стөлдер, олимпиадалар және т.б.);
* мекеменің тәрбиелік жұмыс жоспарына сәйкес қоғамдық тәрбиелік іс-шара ұйымдастыру.

**2. Педагогикалық колледж, бейіндік мектеп, мектеп-лицей, жалпы білім беретін мектеп және мектеп-гимназиясында өндірістік (педагогикалық) тәжірибені ұйымдастыру және жүргізу.**

Өндірістік (педагогикалық) тәжірибе келесі кезең бойынша жұмыс жүргізіледі:

* Бірінші кезең педагогикалық колледж,бейіндік мектеп, мектеп-лицей, жалпы білім беретін мектеп және мектеп-гимназияның білім кеңестігімен танысу, мекеме білім алушыларын зерттеу, сабаққа және сабақтан тыс іс-шараларға қатысу, практикаға арналған индивидуалды оқу-тәрбие жұмысының жоспарын құрастыру.
* Екінші кезең сабақ жоспарын құрастыру және сабақ өткізу; қоғамдық және тәрбиелік іс-шараларына қатысу, сабақтардың талдауы мен талқылауына қатысу;
* Соңғы үшінші кезең – студенттер практиканың қорытынды есеп беру құжаттарын дайындайды.
* Тәжірибе барысында студенттер диплом жұмыстары мен СҒЗЖ қажетті материалдарды жинайды.

Тәжірибенің жалпы жетекшісі болып негізгі педагогикалық пәндерді оқитын оқытушы-әдіскер тағайындалады. Оның негізгі қызметі: тәжірибенің өтілген базасымен таныстыруды ұйымдастыру, тәжірибе өткізетін лаборатория мен бөлімшелерді таңдау, тәжірибеден өтушілер әрекеттерінің бақылануы мен үйлесімділігі, тәжірибешілердің құжаттармен танысуларын ұйымдастыру.

* 1. ***Педагогикалық колледж, бейіндік мектеп, мектеп-лицей, жалпы білім беретін мектеп және мектеп-гимназиясында өндірістік (педагогикалық) тәжірибе пассивті және активті практиканы қосады.***

***Пассивті практиканы жүргізу бағдарламасы:***

Бірінші апта барысында студенттер:

* студент мекемеде өткен тәжірибе кезіндегі оның барлық жұмысын қамтитын күнделік жүргізеді;
* тәжірбие алушы студент өзінің мамандығына сәйкес пән сабақтарына үздіксіз қатысады;
* студент мамандығына сәйкес пән әдіскері мен пән мұғалімі жетекшілігімен практика барысында өткізілетін екі немесе үш сабақтың тақырыбын таңдап, ұйымдастырылу ерекшелігін өңдейді;
* пән бойынша сыныптан тыс іс-шараларды жоспарлап, ұйымдастырады.
* студент педагогика кафедрасының меңгерушісінен белгілі бір қызықты педагогикалық мәселе тақырыбын айқындап алып, оны педагогикалық тәжірибенің қорытынды конференциясында баяндайды;
* басқа студенттер өткізетін кем дегенде бес, алты сабақтың талдануы мен талқылануына қатысады.

***Активті практиканың бағдарламасы:***

Активті практика барысында студент:

* Сабақ және сабақтан тыс мәдени ғылыми іс- шара ұйымдастырады.
* Мекеменің қоғамдық және тәрбиелік жұмыс жоспарына сәйкес сабақтан тыс мәдени шара ұйымдастырады, қорытынды ұжымдық тәрбиелік шара ұйымдастырады.
* Индивидуалды тапсырма негізінде ғылыми зерттеу жұмысын ұйымдастырады.
* Сыныптық сабақ және сыныптан тыс мерекелік шараларға психологиялық педагогикалық талдау жасайды.
* Топтың әлеуметтік, психологиялық портретін және жеке тұлғаның психологиялық, педагогикалық сипаттамасын құрастырады.
* Мекемеде өтетін өндірістік (педагогикалық)тәжірибеніңсоңғы аптасында кафедра мұғалімдері мен жетекшілерінің қатысуымен тәжірибенің қорытынды конференциясы өтеді. Конференцияда студенттер өзіндік педагогикалық іс-әрекеттері мен дайындаған ғылыми зерттеу жұмыстарын баяндайды.

**Өндірістік (педагогикалық) тәжірибе бойынша қорытынды есеп беру құжаттары**

*Тәжірибенің нәтижесінде студент келесі құжаттарды тапсыруға міндетті:*

* Студенттің өзінің университеті тарапынан тәжірибежетекшісі мен тәжірибеөтілген ұйым жетекшісінің бекіткен күнделік;
* Мекеме директоры және тәжірибежетекшісі бекіткен тәжірибе алушыстудент туралы жазбаша мінездеме;
* Студент тәжірибебарысында өткізген сабақтарының әдістемелік жоспары және оны талқыланғаны туралы хаттама;
* Сыныптан тыс ұйымдастырылған мерекелік шараларының әдістемелік жоспары және оны талқылаған хаттама;
* Тәжірибе алушыстудент топқа немесе индивидуалды тұлғаға берген психологиялық, педагогикалық сипаттамасы.

*Студенттің өндірістік (педагогикалық) тәжірибеден өту барысындағы міндеттері:*

* өндірістік (педагогикалық) тәжірибе мақсаты мен міндетін жүзеге асыруға белсене қатысу;
* тәжірибенің өткізілуіне өз уақытылы қатысу; ұйымның ерекшелігімен толық танысу;
* жұмыс ережесі мен жұмыс кестесін, педагогикалық этиканы, сыртқы киім үлгісін (қара, ақ киім үлгісі) қатаң сақтау;
* практика бағдарламасында қамтылған барлық міндеттерді толық орындау.
* санитарлы гигиеналық, техника қауіпсіздік және еңбекті қорғау ережелерін толық сақтау;
* жүктелген жұмыстың жүргізілуі мен нәтижесміне жауапты болу;
* тәжірибеге шығармашылық қатынас танытып, жұмыстарды өзіндік тұрғыда жүзеге асыру;
* Әл-Фараби атындағы Қазақ Ұлттық университеті имиджін ұстану және жоғарылату;
* Тәжірибенің қорытынды есебін өз уақытында тапсыру.

*Тәжірибе барысындағы студенттің құқықтары:*

* тәжірибе бағдарламасында қарастырылмаған жұмыстарға қатыспау;
* тәжірбие алушы студенттер тәжірибе нәтижесі мен ұйымның ерекшелігін ашық талқылауға, білім беру ұйымын жетілдіруге қатысты ұсыныстарын еркін айтуға құқылы.

**3. Өндірістік (педагогикалық) тәжірибедегі студенттердің жұмыс нәтижесін**

**бақылау және бағалау**

Студенттердің өндірістік (педагогикалық) тәжірибе барысындағы жұмыс нәтижелерін бақылау және бағалау, студенттердің болашақ педагог болуға дайындық деңгейлеріне сәйкес әдіскер, кафедра оқытушысымен бірлесе жүргізіледі.

* ғылыми теориялық және әдістемелік дайындық деңгейі;
* білім беру және тәрбиелеу үрдісінде оқушылармен шығармашылық қатынас орната алу деңгейі;
* психологиялық, педагогикалық зерттеу білігінің деңгейі;
* психологиялық, педагогикалық бағыттылық және оны қолдана алу белсенділігінің деңгейі;
* инновациялыық педагогикалық іс-әрекетке дайындық деңгейі.

Тексеру және тіркеу индивидуалдық амал және жүйелік ұйымдастыруға сәйкес ерекшеленуі керек. Өндірістік (педагогикалық) тәжірибе барысындағы студент жұмысын бақылау үздіксіз ұйымдастырылады. Бақылау формалары түрліше болуы мүмкін. Мысалы, индивидуалды және топтық кеңес беруде студенттерді қызықтырушы сұрақтар ғана анықталмай сонымен қоса студенттің білімі мен біліктілік деңгейі анықталады. Әдіскерлер мен оқытушылардың жүйелік әңгіме әдісін қолдану студенттерге әдістемелік көмек көрсетеді және студент жұмысын бағалауға мүмкіндік береді. Әр студент міндетті түрде күнделік арнайды және педагогикалық міндеттермен оны шешу бағытдағы жұмыстарын тіркеп отырады. Күнделіктегі ақпараттар тәжірибенің қорытынды есебін жасауда қолданылады. Педагогикалық колледж, бейіндік мектеп, мектеп-лицей, жалпы білім беретін мектеп және мектеп-гимназиясында өтетін өндірістік (педагогикалық) тәжірибенің қорытынды есебін жасау және талдау ерекше маңызғе ие. Әр студенттің жалпы бағалануы студенттің іс-әрекетінің жан-жақты қырларын ескере кешенді ұйымдастырылуы керек. Жалпы студенттің өндірістік практикада қорытынды бағалануы кафедра оқытушылырының және мекеме бірлестігінің, сонымен қоса практика жетекшісінің талқылануымен қойылады.